Brunøreyuhina

Brunøreyuhina (Staphida castaniceps) er en art i brillefuglfamilien (Zosteropidae) og inngår i slekten Staphida, som ellers teller tre arter. Fire underarter aksepteres.

Taksonomi 
Brunøreyuhina ble tidligere regnet som konspesifikk med torqueyuhina (S. torqueola) og brunhodeyuhina (S. everetti), men disse regnes nå som tre selvstendige arter. Det har imidlertid ikke vært konsensus om plasseringen av de tre artene, som tidligere også har blitt regnet til timalfamilien (Timaliidae). Alle tre ble tidligere regnet til slekten Yuhina, men inntil ganske nylig har plasseringen i en egen slekt vært omstridt. Birds of the World, BirdLife International og Artsdatabanken plasserer alle tre artene i slekten Yuhina.

Biologi 
Brunøreyuhina blir cirka  lang og veier typisk . Som andre yuhinaer har den en karakteristisk fjærkam på hodet. Hodepryden er grå med et hvitt oppadgående strekmønster og den er forholdsvis beskjeden i størrelse. Fjærdrakten er i hovedsak brun på oversiden og skittenhvit til hvit på undersiden. Øredekkerene er rødbrune til brune med tynne langsgående hvit streker. Stjerten er gradert, mørk på oversiden og flekkvis brun og hvit på undersiden.

Arten trives i kratt og underskog i bredbladet eviggrønn skog, sekundærskog og lavere trekroner med høytvoksende undervekst, på det indiske subkontinentet i høyder på omkring , i Bhutan omkring , og i Sørøst-Asia forøvrig i høyder omkring  (lokalt ned mot  enkelte steder).

Inndeling 
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).

 Passeriformes, spurvefugler
 Passeri, sangfugler
 Passerida
 Sylvioidea
 Zosteropidae, brillefuglfamilien, 13 slekter, 146 arter
 Staphida,, 3 arter
 S. castaniceps, brunøreyuhina, (alternativt plassert i Yuhina)
 S. c. rufigenis, er utbredt fra Sikkim og Darjeeling østover til Bhutan og Arunachal Pradesh i Nordøst-India
 S. c. plumbeiceps, er utbredt fra det østre Arunachal Pradesh sørover til Nagaland, Nord-Myanmar, og i det vestre Yunnan i Sør-Kina
 S. c. castaniceps, nominatformen er utbredt vest og sør for Nagaland i Nordøst-India, i Chittagong Hills og Keokradong i Sørøst-Bangladesh, og vest og sørvest i Myanmar
 S. c. striata, er utbredt øst og sør i Myanmar (inkludert Tenasserim) og nordvest og vest i Thailand

Referanser

Eksterne lenker 
 

Brillefuglfamilien